NASTAVA 3.B UTORAK 12.05.

**PRIRODA I DRUŠTVO**

**Krećemo s novim gradivom, GOSPODARSTVO NAŠEG ZAVIČAJA.**

Otvori udžbenik na str. 70. i 71.

**Pročitaj:**

Gospodarstvo nekog područja čine sve gospodarske djelatnosti kojima se ljudi toga kraja bave.

Gospodarske djelatnosti su sve djelatnosti u kojima ljudi nešto proizvode ili privređuju.

Primjerice, stolar se koristi drvom iz šume za izradu raznih predmeta.

Radnik u tvornici odjeće proizvodi odjevne predmete.

Prodavači prodaju proizvode različitih gospodarskih djelatnosti.

Tako zarađuju i oni i ljudi koji su te proizvode proizveli, a ostali ljudi dobivaju proizvode koji im trebaju.

Prirodni uvjeti i gospodarstvo nekog kraja jako su povezani. Zaključujemo kako nam je za uzgoj nekih biljaka potrebno kvalitetno, plodno tlo. Ako nemamo plodno tlo, nemamo na čemu uzgajati biljke. Kad uzgojimo primjerice pšenicu, od nje možemo dobiti brašno u mlinu, a u tvornici proizvesti raznu tjesteninu. Od suncokreta npr. u tvornici možemo proizvoditi ulje. Od brašna, ulja i ostalih proizvoda možemo proizvesti nove proizvode, npr. kolače.

U nizinama Hrvatske često se može naći nafta ili plin. Oni su nam također korisni. Njihovim crpljenjem i preradom možemo proizvesti proizvode koje dalje možemo prodati i tako zarađivati.

I turisti mogu biti izvor zarade. Oni putuju, zabavljaju se, no i negdje prenoće, jedu.

**Zapiši u bilježnicu:**

Gospodarstvo

GOSPODARSTVO

- gospodarske djelatnosti kojima se bave ljudi nekoga kraja

- gospodarske su djelatnosti sve djelatnosti kojima ljudi nešto proizvode i privređuju

- reljef, prirodna bogatstva i vremenska obilježja kraja utječu na razvoj gospodarskih djelatnosti

Od šume do ormara

ŠUMA – SJEČA STABLA – IZRADA DASAKA – TVORNICA NAMJEŠTAJA – TRGOVINA NAMJEŠTAJA – ORMAR U TVOJOJ SOBI

Od oranice do stola

ORANICA – SIJANJE PŠENICE – ŽETVA – MLJEVENJE PŠENICE – BRAŠNO – TRGOVINA – KRUH, TJESTENINA, KOLAČI

**HRVATSKI JEZIK**

**NASTAVNA JEDINICA: Jezik – ponavljanje i vježbanje**

**Danas ćemo ponoviti pisanje velikog slova i pisanje dvotočke i zareza u rečenicama.**

**Zadatke riješi u pisanku.**

**Napiši naslov:**

**Pisanje velikog slova – ponovimo**

**Marko je pisao diktat. Budi Markov učitelj/učiteljica i ispravi Markove pogreške.**

**Prepiši cijeli diktat pravilno.**

Veliki gradovi u republici Hrvatskoj su: Zagreb, split, Slavonski brod i velika Gorica.

Planinari posjećuju: velebit, žumberačku Goru, Zagrebačku Goru i Dinaru.

Ribiči mogu pecati na: vranskom jezeru, Jarunskom Jezeru i Rijeci Mrežnici.

Sljedeći Mjesec idem na put u Austriju.

Volim promatrati pun mjesec na nebu.

**Dvotočka i zarez u nabrajanju - ponovimo**

**Odgovori na pitanja cijelim rečenicama. Obavezno u odgovorima koristi dvotočke i zareze. Pitanja ne prepisuješ.**

1. Koje vrste voća najviše voliš? (najmanje 3 vrste)

2. Koje vrste povrća najviše voliš? (najmanje 3 vrste)

3. Koja si četiri grada do sada posjetio?

**MATEMATIKA**

Vježbamo dijeljenje i dalje.

U ZZ str. 106. i 107.

Budi što točniji, pazi na potpisivanje i lijepo riješi zadatke.

Neke stranice smo preskočili ali ima vremena, riješit ćemo ih u 6. mjesecu.

Zamoli roditelje da ti provjere.

**GLAZBENA KULTURA**

Nauči riječi pjesme MOJA MAJKA **napamet.**

Nauči je lijepo pjevati i snimi mi do petka pa pošalji. Uživaj i kad naučiš otpjevaj mami.

PAZI, OVO JE VRLO NJEŽNA PJESMA!

**TZK**

Uzmi dvije bočice i natoči ih vodom. One će ti pomoći zamijeniti utege za vježbanje.

U svaku ruku stavi jednu bočicu i radi vježbe oblikovanja kao mi na satu.

